**Heaven Shall Burn** on saksalainen metalliyhtye. Saalfeldista kotoisin oleva yhtye yhdistelee musiikissaan death- ja thrashmetallin lisäksi hardcore punkia. Musiikkityyli luokitellaan deathcoreksi. 

Aggressiivisen tyylin vastapainoksi yhtye on käyttänyt levyillään jousisoittimia ja syntetisaattoreita. Sanoituksissa otetaan tarmokkaasti kantaa sosiaalisiin ongelmiin kuten rasismiin, korruptioon ja eläimiin kohdistuviin julmuuksiin. Kaikki yhtyeen jäsenet ovat vegaaneja.

Yhtye on kommentoinut musiikkinsa luokittelua näin: "Emme välitä siitä, kutsuvatko ihmiset musiikkiamme metalcoreksi, thrash metalliksi tai death metalliksi. Se ei rajoita meitä. Ihmiset määrittelevät aina lyhyitä käsitteitä kuvaillakseen musiikkia, mutta sen ei pitäisi vaikuttaa musiikin soittajiin."

Historia
--------

Yhtye perustettiin syksyllä 1996. Tuolloin perustajajäsenet, kitaristi Maik Weichert ja rumpali Matthias Voigt antoivat yhtyeelle nimen Consense. Laulaja Marcus Bischoff ja basisti Eric Bischoff liittyivät pian yhtyeeseen. Äänitettyään toisen demon yhtye vaihtoi nimekseen Heaven Shall Burn. Bändin mukaan nimi on otettu Mardukin albumista nimeltä *Heaven Shall Burn... When We Are Gathered*.

Vuonna 1998 yhtye äänitti ensimmäisen EP:nsä "In Battle There Is No Law" ja 1999 jaetun CD:n Fall Of Serenityn kanssa. Näiden julkaisujen jälkeen yhtye solmi levytyssopimuksen Lifeforce Recordsin kanssa ja julkaisi ensimmäisen LP:nsä "Asunderin" vuonna 2000. Samana vuonna yhtye julkaisi jaetun CD:n Calibanin kanssa. Seuraava pitkäsoitto "Whatever It May Take" ilmestyi vuonna 2002.

Vuonna 2004 yhtye vaihtoi levy-yhtiötä. "Antigone" ilmestyi Century Median julkaisemana. Vanhaan tuotantoon verrattuna Antigonella oli enemmän melodioita ja kitaraharmonioita. Islantilainen säveltäjä, Ólafur Arnalds, loi albumille alkusoiton ja loppusoiton. Kitaristi Patrick Schleitzer jätti yhtyeen joulukuussa 2005. Schleizerin lähtö tapahtui yhteisymmärryksessä muiden jäsenten kanssa. Schleizerin paikalle otettiin Alexander Dietz, joka oli tehnyt yhteistyötä yhtyeen kanssa aiemmin.

"Deaf To Our Prayers" ilmestyi vuonna 2006. Uusin albumi, Iconoclast (Part 1: The Final Resistance) ilmestyi helmikuussa 2008.

Heaven Shall Burn oli esiintymässä Joensuun Ilosaarirockissa heinäkuussa 2008 ja tuli esiintymään Suomeen Nosturiin marraskuussa.

Kokoonpano
----------

* Matthias Voigt - Rummut
* Maik Weichert - Kitara
* Eric Bischoff - Basso
* Alexander Dietz - Kitara
* Marcus Bischoff - Laulu

**Entiset jäsenet**

* Patrick Schleitzer - kitara

Diskografia
-----------

**Studioalbumit**

* *Asunder*  (2000, Lifeforce Records)
* *Whatever It May Take*  (2002, Lifeforce Records)
* *Antigone*  (2004, Lifeforce Records, Century Media Records)
* *Deaf to Our Prayers*  (2006, Century Media, EMI)
* *Iconoclast (Part 1: The Final Resistance)*  (2008, Century Media)
* *Invictus (Iconoclast III)*  (2010, Century Media)
* *Veto*  (2013, Century Media)
* *Wanderer*  (2016, Century Media)
* *Of Truth and Sacrifice*  (2020, Century Media)

**EP:t**

* *In Battle There Is No Law*  (1998, Deeds of Revolution Records, Circulation Records)

**Kokoelma-albumit**

* *In Battle... (There Is No Law)*  (2002)
* *Voces Del Underground*  (2007)
* *A Century of Classics*  (2008, Century Median kokoelma)

**Split-albumit**

* *Heaven Shall Burn / Fall of Serenity*  (1999, Fall of Serenity -split)
* *The Split Program*  (2001, Caliban-split)
* *Tsunami Benefit*  (2005, Split-EP)
* *The Split Program II*  (2005, Caliban -split)
* *Century Media: Covering 20 Years of Extremes*  (2008)

Videografia
-----------

* *Iconoclast II (The Visual Resistance)*  (2009, Kuvattu *Summer Breeze Opein Airissa* ja Viennassa vuonna 2008)

Lähteet
-------

* Yhtyeen viralliset kotisivut (Arkistoitu – Internet Archive)
* Heaven Shall Burn Ilosaarirockissa
* (Arkistoitu – Internet Archive)

### Viitteet

1. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Heaven Shall Burn**.
### Levyarvosteluita

* Antigone (2004) (Arkistoitu – Internet Archive)
* Deaf To Our Prayers (2006)
* Iconoclast (2008)